*Projekts*

**Likumprojekta**

**“Interreg programmu vadības likums 2021.-2027.gadam”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “**Interreg programmu vadības likums 2021.-2027.gadam**” (turpmāk – likumprojekts) paredz noteikt Eiropas Savienības Kohēzijas politikas mērķa “Eiropas teritoriālā sadarbība” 2021.-2027.gadam Interreg programmu efektīvu, caurskatāmu un pareizas finanšu vadības principiem atbilstošu vadību Latvijas Republikā, ciktāl to nenosaka tieši piemērojamie Eiropas Savienības (turpmāk - ES) tiesību akti.  Likums stāsies spēkā četrpadsmit dienas pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
|  | Pamatojums | Saskaņā ar Ministru kabineta 2019.gada 8.oktobra protokollēmumā Nr.46 37.§ „Par nacionālo pozīciju Nr. 1 “Par Kohēzijas politikas mērķa “Eiropas teritoriālā sadarbība” 2021.-2027.gadam programmu sagatavošanu” (turpmāk – Protokollēmums Nr.46) 3.2.apakšpunktā doto uzdevumu, Vides aizsardzības un reģionālās attīstības ministrija (turpmāk – VARAM) ir sagatavojusi likumprojektu par Eiropas Savienības Kohēzijas politikas mērķa “Eiropas teritoriālā sadarbība” 2021.-2027.gadam Interreg programmu, kas īstenojamas ar Eiropas Reģionālās attīstības fonda (turpmāk – ERAF) un Kaimiņattiecību, attīstības sadarbības un starptautiskās sadarbības instrumenta, vadību Latvijas Republikā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošais Eiropas Strukturālo un investīciju fondu mērķa „Eiropas teritoriālā sadarbība” programmu vadības likums nosaka 2014.-2020.gada plānošanas perioda programmu vadību. Likumprojekts attiecas uz jauno plānošanas periodu 2021.-2027.gadam un, ņemot vērā, ka 2021. gada 1.jūlijā spēkā stājās Eiropas Parlamenta un Padomes 2021.-2027.gada plānošanas perioda regulas, likumprojekts tika izstrādāts saskaņā ar:   1. Eiropas Parlamenta un Padomes 2021.gada 24.jūnija regulu Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – Kopīgo noteikumu regula); 2. Eiropas Parlamenta un Padomes 2021.gada 24.jūnija regulu Nr. 2021/1059 par īpašiem noteikumiem attiecībā uz Eiropas teritoriālās sadarbības mērķi (Interreg), kas saņem atbalstu no Eiropas Reģionālās attīstības fonda un ārējās finansēšanas instrumentiem (turpmāk – Interreg regula); 3. Eiropas Parlamenta un Padomes 2021.gada 24.jūnija regulu Nr.\_2021/1058 par Eiropas Reģionālās attīstības fondu un Kohēzijas fondu (turpmāk – Kohēzijas fondu regula); 4. Eiropas Parlamenta un Padomes 2021.gada 9.jūnija regulu Nr. 2021/947, ar ko izveido Kaimiņattiecību, attīstības sadarbības un starptautiskās sadarbības instrumentu “Eiropa pasaulē”, groza un atceļ Lēmumu Nr. 466/2014/ES un atceļ Regulu (ES) 2017/1601 un Padomes Regulu (EK, Euratom) Nr. 480/2009 (turpmāk – NDICI regula).   Interreg regula paredz īpašus noteikumus ERAF atbalstam attiecībā uz ES Kohēzijas politikas mērķa “Eiropas teritoriālā sadarbība” Interreg programmām, nosakot to sadarbības elementus, programmu ģeogrāfisko pārklājumu un finansēšanas nosacījumus, tematisko koncentrāciju un rādītāju sistēmu, kā arī ietver plānošanas, vadības, uzraudzības un kontroles sistēmu un procesus.  Lai vienkāršotu sadarbības programmu, kas sniedzas pāri ES robežām, vadību un īstenošanu, Interreg regula paredz noteikumus arī tām Interreg programmām, kas tiek īstenojamas ar Kaimiņattiecību, attīstības un starptautiskās sadarbības instrumenta atbalstu (turpmāk – Kaimiņattiecību instruments). Tādējādi atšķirībā no 2014.-2020.gada plānošanas perioda, atbilstoši Interreg regulā noteiktajam, šis likumprojekts attiecas arī uz pārrobežu sadarbības programmām uz ES ārējām robežām ar Krieviju un Baltkrieviju.  Atbilstoši Interreg regulā noteiktajam, likumprojekts nosaka, ka 2021.-2027.gada plānošanas periodā Latvijas Republika turpinās pēctecīgu dalību visās Interreg programmās, kurās tā ir piedalījusies kopš 2007.-2013.gada plānošanas periodā. Izņēmums skar Latvijas – Lietuvas – Baltkrievijas pārrobežu sadarbības programmu, kuru turpmāk plānots īstenot kā divpusēju programmu starp Latvijas Republiku un Baltkrievijas Republiku, ja tās tiks apstiprinātas Eiropas Komisijā (turpmāk - EK) ar attiecīgo lēmumu.  Likumprojekts nosaka, ka 2021.-2027.gada plānošanas periodā Latvijas Republika piedalīsies šādās Interreg programmās:   1. pārrobežu sadarbība (t.sk. uz ES iekšējām un ārējām robežām): Igaunijas – Latvijas, Latvijas – Lietuvas, Centrālā Baltijas jūras reģiona pārrobežu sadarbības programmas, kā arī Latvijas – Krievijas pārrobežu sadarbības programma un Latvijas – Baltkrievijas pārrobežu sadarbības programma Kaimiņattiecību, attīstības sadarbības un starptautiskās sadarbības instrumenta ietvaros; 2. transnacionālā sadarbība - Interreg Baltijas jūras reģiona transnacionālās sadarbības programma; 3. starpreģionu sadarbība - *INTERREG EUROPE*, *URBACT IV, ESPON 2030* starpreģionu sadarbības programmas un *INTERACT IV* labas teritoriālās sadarbības programmu pārvaldības programma.   *I*  Kā arī likumprojekts nosaka minēto programmu vadību Latvijas Republikā. Ņemot vērā Interreg programmu starptautisko dimensiju, un ka to īstenošanā ir iesaistītas visas Eiropas Savienības valstis un partnervalstis, programmu valoda ir angļu.  Likumprojekts nosaka Interreg programmu vadībā iesaistīto institūciju - nacionālā atbildīgā iestāde, nacionālā apakškomiteja, vadošā iestāde un kopīgais sekretariāts, revīzijas iestāde, uzraudzības komiteja, finanšu kontroles institūcija - tiesības un pienākumus, ievērojot pēctecības principu un panākto vienošanos ar programmu partnervalstīm. Likumprojekts izslēdz ES regulās noteikto normu dublēšanu un atspoguļo likumprojekta mērķi – Interreg programmu vadībā iesaistīto Latvijas Republikas institūciju funkciju deleģējumu noteikšanu, ciktāl to tieši nenosaka ES regulas.  Saskaņā ar Ministru kabineta 2019.gada 8.oktobra sēdes Protokollēmuma Nr.46 37.§ VARAM ir noteikta par nacionālo atbildīgo iestādi (turpmāk – NAI) par Kohēzijas politikas mērķa "Eiropas teritoriālā sadarbība" 2021.-2027.gadam politikas izstrādi un koordinēšanu. Un VARAM struktūrvienības pilda NAI funkcijas visām Interreg programmām Latvijas Republikā 2021.-2027.gada periodā, kā arī finanšu kontroles institūcijas funkcijas izņemot *ESPON 2030* un *INTERACT IV* programmām.  NAI pienākumos ietilpst nodrošināt līdzdalību Interreg programmu izstrādē, programmas dokumentu iesniegšanu apstiprināšanai Ministru kabinetā, kā arī nodrošināt līdzdalību programmas ieviešanā, uzraudzībā un izvērtēšanā, finanšu kontroles un revīzijas veikšanā.  Likumprojekts kā vienu no NAI pienākumiem nosaka arī pienākumu d*e-minimis* atbalsta uzskaites sistēmā reģistrēt *de-minimis* atbalsta piešķīrumu finansējuma saņēmējiem no Latvijas Republikas, ja par to šādi ir vienojušās programmas partnervalstis. Gadījumos, kad partnervalstīs ir vienojušas, ka *de-minimis* atbalstu piešķir valsts, kur atrodas vadošā iestāde, šādu (citas valsts de-minimis) par Latvijas finansējuma saņēmējiem uzskaita tās valsts uzskaites centralizētājā vai decentralizētājā sistēmā. Programmās, kuram vadošās iestādes funkcijas pilda VARAM, informācijas reģistrācija d*e-minimis* atbalsta uzskaites sistēmā par *de-minimis* atbalsta piešķīrumu finansējuma saņēmējiem no Latvijas Republikas ir vadošās iestādes pienākums.  Plānots, ka, lai nodrošinātu sinerģiju starp ES programmām un nacionālajām interesēm, NAI darbu arī turpmāk atbalstīs nacionālā apakškomiteja (turpmāk – NAK). NAK pienākums ir pēc nacionālās atbildīgās iestādes pieprasījuma konsultēt to viedokļa sagatavošanai par programmu ieviešanu un uzraudzību, kā arī par Latvijas Republikā reģistrētu potenciālo finansējuma saņēmēju programmas ietvaros iesniegto projektu iesniegumu atbilstību nacionālajiem un reģionālajiem plānošanas dokumentiem un to prioritātēm, un iespējamo risku saistībā ar projektu pārklāšanos ar citu nacionālo vai starptautisko programmu projektiem.  Ir paredzēts, ka NAK sastāvā ir pa vienam pārstāvim no Aizsardzības ministrijas, Ārlietu ministrijas, Ekonomikas ministrijas, Finanšu ministrijas, Iekšlietu ministrijas, Izglītības un zinātnes ministrijas, Kultūras ministrijas, Labklājības ministrijas, Pārresoru koordinācijas centra, Satiksmes ministrijas, Tieslietu ministrijas, Veselības ministrijas, Vides aizsardzības un reģionālās attīstības ministrijas un Zemkopības ministrijas, Centrālās finanšu un līgumu aģentūras un Lauku atbalsta dienesta, kā arī pa vienam pārstāvim no katra plānošanas reģiona  ES normatīvie akti nosaka, ka katras programmas partnervalstīm jāvienojas un jāieceļ:  -  viena vadošā iestāde;  -  viena revīzijas iestāde, kas atrodas tajā pašā dalībvalstī;  -  kopīgais sekretariāts.  Likumprojekts nostiprina, ka, pamatojoties uz partnervalstu panākto vienošanos, Latvijas – Lietuvas, Latvijas – Krievijas un Latvijas – Baltkrievijas pārrobežu sadarbības programmu Vadošo un Revīzijas iestāžu funkcijas tiek deleģēts veikt VARAM.  Papildus tam katrai Interreg programmai tiks izveidota uzraudzības komiteja(turpmāk – UK), kas ir koleģiāla Interreg programmas partnervalstu institūcija un kurā ir pārstāvētas visas programmā iesaistītās partnervalstis. UK lēmumi tiek pieņemti starpvalstu līmenī.  Likumprojektā ir noteikts regulējums par valsts budžeta līdzfinansējuma likmi un vadošās iestādes virssaistību apjomu (4. un 5.pants). ES fondu saņemšana ir saistīta ar nepieciešamību projektiem piešķirt valsts budžeta finansējumu. Daļu no tā atmaksā no ES fondiem, bet daļa netiek atmaksāta. Tas, cik liela ir šī neatmaksājamā daļa, atkarīgs gan no ES regulās noteiktajiem nosacījumiem attiecībā uz maksimālajām ES fondu līdzfinansējuma likmēm attiecināmo izdevumu segšanai, gan no dalībvalstu izvēles. Likumprojektā tiek noteikts minimālais apmērs valsts budžeta līdzfinansējuma likmei – tā nav augstāka par minimāli iespējamo, ar kuru var nodrošināt EK lēmumā par darbības programmas apstiprināšanu attiecīgajam darbības programmas prioritārajam virzienam noteikto ES fonda līdzfinansējuma likmi.  Valsts budžeta līdzfinansējuma likmi nosaka Ministru kabineta noteikumos ar kārtību, kādā valsts budžetā plāno līdzekļus Interreg programmu un projektu īstenošanai un veic maksājumus. Likumprojekts paredz, ka virssaistību minimālo apmēru var palielināt, tomēr, tā kā vispārīgā gadījumā tas rada nepieciešamību pēc papildu valsts budžeta finansējuma, šādi lēmumi tiek skatīti tajā brīdī, kad Ministru kabinets lemj par fiskālās telpas sadali. Šie lēmumi ir atkarīgi no apsvērumiem par to, cik lielam ir jābūt publiskā finansējuma apjomam darbības programmas prioritārajos virzienos, vai tiek izvirzīts mērķis pilnībā apgūt no ES fondiem pieejamo finansējumu, kā arī no tā, cik lielu valsts budžeta finansējuma daļu ir iespējams novirzīt darbības programmas īstenošanai. Pēdējais savukārt ir atkarīgs no fiskālās disciplīnas nosacījumiem, jeb no tā, cik liels valsts budžeta finansējums (fiskālā telpa) ir pieejams. Būtiski, lai šādi lēmumi tiktu skatīti kontekstā ar citām valsts vajadzībām, nosakot turpmākajiem gadiem pieejamo finansējumu valsts attīstībai atbilstoši aktuālākajām makroekonomiskās attīstības prognozēm.  Likumprojekts nosaka finansējuma saņēmēju tiesības un pienākumus nodrošinot programmu projektu efektīvu īstenošanu, kā arī uzraudzības komitejas lēmumu apstrīdēšanas kārtību, ar projekta īstenošanu saistīto strīdu risināšanas kārtību un neatbilstoši veikto izdevumu atgūšanas kārtību.  Likumprojekts paredz, ka Ministru kabinetam līdz 2022. gada 31. decembrim ir nepieciešams izdod likumprojekta 14. pantā minētos noteikumus. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts ietekmē finansējuma saņēmējus (publisko vai privāto tiesību juridiskās personas), kurus likumprojekta izstrādes posmā nav iespējams konkrēti noteikt. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām likumprojekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav iespējams precīzi noteikt. |
| 4. | Atbilstības izmaksu monetārs novērtējums | Nav iespējams precīzi noteikt. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2021. gads | | Turpmākie trīs gadi (*euro*) | | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 3 755 211,51 | 0 | 5 302 469, 18 | 9852303, 36 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 6 041 694,83 | 9 629 644,790 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 3 755 211,51 | X | 739 225, 65 | 222 658,57 |
| 5.1. valsts pamatbudžets | 0 |  |  | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi nosakāms | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | | |
| 8. Cita informācija | Likumprojekta finansiālā ietekme ir nosakāma indikatīvi, ņemot vērā Interreg programmu starptautisko raksturu un konkurenci piesaistīt finansējumu konkrētās valsts teritorijai. Interreg programmu budžeti tiek veidoti no iesaistīto dalībvalstu ERAF daļas ieguldījuma programmas budžetā, kas turpmāk atklāto konkursu ietvaros tiek piešķirts atbalstāmajiem sadarbības projektiem pamatojoties uz vērtēšanas rezultātiem, neatkarīgi no finansējuma saņēmēju piederības kādai valstij. Līdz ar to, finansiālā ietekme uz valsts un pašvaldību budžetiem ir atkarīga no Latvijas Republikas finansējumu saņēmēju aktivitātes un spējas piesaistīt Interreg programmu finansējumu Latvijas Republikas teritorijai, sagatavojot konkurētspējīgus projektu pieteikumus, un likumprojekta izstrādes brīdī tā nav nosakāma.    2021.-2027.gada plānošanas periodā Eiropas teritoriālās sadarbības mērķim piešķirtais ERAF finansējums Latvijas Republikai no EK sastāda 49 014 340 *euro*, kas ir par 48% mazāks nekā 2014.-2020.gada plānošanas periodam. ERAF līdzekļu piešķiršana Latvijas Republikai Eiropas teritoriālās sadarbības mērķim 2021.-2027.gada plānošanas periodā kopumā pozitīvi ietekmēs valsts budžetu, turklāt gadījumā, ja Latvijas Republikas partneru aktivitāte un konkurētspēja, sagatavojot un īstenojot sadarbības projektus, būs augsta, Latvijas Republikas kopējais finansiālais ieguvums no dalības Interreg programmās var pārsniegt Latvijas Republikai piešķirtās Eiropas teritoriālās sadarbības mērķa aploksnes apmērus (pamatojoties uz iepriekšējo plānošanas periodu pieredzi).  Ir jāņem vērā līdzfinansēšanas princips – nacionālais līdzfinansējums ir obligāts ES finansējuma daļas saņemšanas priekšnosacījums, līdz ar to valsts budžeta izdevumu daļā šim līdzfinansējumam ir jābūt plānotam gan Interreg programmu, gan projektu īstenošanai. Saskaņā ar Kopīgo noteikumu regulas 112.panta 4.punktu ES atbalsta intensitāti Interreg programmām paredzēts samazināt no 85% šajā periodā uz 80% 2021.-2027.plānošanas periodam. Līdz ar to, potenciālā nacionālā līdzfinansējuma likmju paaugstināšana būtiski ietekmēs valsts līdzfinansējuma apjomu. Nepieciešamības gadījumā jautājums par papildu valsts budžeta līdzekļu piešķiršanu ir risināms gadskārtējā valsts budžeta un vidējā termiņa budžeta ietvaru likumprojektu sagatavošanas procesā.    Valsts budžeta iestāde pēc projekta iesnieguma apstiprināšanas normatīvajos aktos noteiktajā kārtībā no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” var pieprasīt finansējumu projekta īstenošanai, ja tajā ir pieejami līdzekļi.    Izdevumus 2021.-2027.gadā prognozēts veikt no likumā „Par valsts budžetu 2021.gadam” un likumā „Par vidēja termiņa budžeta ietvaru 2022., 2023. un 2024.gadam” ieplānotā finansējuma budžeta programmā 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Lai nodrošinātu programmu vadību, likumprojektā ir ietverts pilnvarojums Ministru kabinetam līdz 2022.gada 31.decembrim izdot šādus noteikumus:   1. kārtību, kādā sniedzami ziņojumi par Interreg programmu finansēto projektu ieviešanā konstatētajām neatbilstībām un atgūstams programmas finansējums; 2. kārtību, kādā publisko informāciju par EK apstiprinātajām Interreg programmām Latvijas Republikā un to ietvaros apstiprinātajiem projektiem ar Latvijas Republikā reģistrētiem finansējuma saņēmējiem; 3. kārtību, kādā piešķir valsts budžeta līdzekļus Interreg programmu finansējuma saņēmējiem no Latvijas Republikas; 4. kārtību, kādā valsts budžetā plāno līdzekļus Interreg programmu un projektu īstenošanai un veic maksājumus; 5. kārtību, kādā tiek veikta Interreg programmu finansēto projektu finanšu kontrole. |
| 2. | Atbildīgā institūcija | VARAM |
| 3. | Cita informācija | Likumprojekta 5.panta ceturtajā daļā minēto kārtību par virssaistību uzņemšanās kārtību nepieciešamības gadījumā sagatavos un Ministru kabinetā iesniegs VARAM. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Likumprojekts atbilst Latvijas Republikas saistībām, ko tā uzņēmusies 2003.gadā Atēnās, parakstot un noteiktā kārtībā ratificējot Pievienošanās Eiropas Savienībai līgumu. Likumprojekts veicina Latvijas Republikas saistību izpildi pret Eiropas Savienību, jo nodrošinās pārskatāmāku Eiropas Savienības instrumentu piemērošanu. |
| 2. | Citas starptautiskās saistības | Nav attiecināms |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Likumprojekta sagatavošanā ir ņemtas vērā:   1. Eiropas Parlamenta un Padomes 2021.gada 24.jūnija regula Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; 2. Eiropas Parlamenta un Padomes 2021.gada 24.jūnija regula Nr. 2021/1059 par īpašiem noteikumiem attiecībā uz Eiropas teritoriālās sadarbības mērķi (Interreg), kas saņem atbalstu no Eiropas Reģionālās attīstības fonda un ārējās finansēšanas instrumentiem; 3. Eiropas Parlamenta un Padomes 2021.gada 24.jūnija regula Nr.\_2021/1058 par Eiropas Reģionālās attīstības fondu un Kohēzijas fondu; 4. Eiropas Parlamenta un Padomes 2021.gada 9.jūnija regula Nr. 2021/947, ar ko izveido Kaimiņattiecību, attīstības sadarbības un starptautiskās sadarbības instrumentu “Eiropa pasaulē”, groza un atceļ Lēmumu Nr. 466/2014/ES un atceļ Regulu (ES) 2017/1601 un Padomes Regulu (EK, Euratom) Nr. 480/2009. | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Interreg regulas 16. panta 5. punkts | Likumprojekta 7.panta 1.daļas 3.punkts | Ieviests pilnībā | | Nav attiecināms |
| Kopīgo noteikumu regula, tai skaitā 49. un 72.pants | Likumprojekta 9. panta 1.daļas 1.punkts | Ieviests pilnībā | | Nav attiecināms |
| Interreg regula, tai skaitā 46.pants, 47. un 52.pants | Likumprojekta 9. panta 1.daļas 1.punkts | Ieviests pilnībā | | Nav attiecināms |
| Interreg regulas 46. panta 2. punkts | Likumprojekta 9. panta 2.daļa | Ieviests pilnībā | | Nav attiecināms |
| Interreg regulas 28. un 29.pants | Likumprojekta 10. panta 1.daļa | Ieviests pilnībā | | Nav attiecināms |
| Interreg regulas 22. un 30. pants | Likumprojekta 10. panta 2.daļa | Ieviests pilnībā | | Nav attiecināms |
| Interreg regulas 48. un 49.pants | Likumprojekta 11. panta 1.daļa | Ieviests pilnībā | | Nav attiecināms |
| Kopīgo noteikumu regulas 74.panta 1.punkta a) apakšpunkts | Likumprojekta 12. panta 1.daļas 1.punkts | Ieviests pilnībā | | Nav attiecināms |
| Interreg regulas 46.pants | Likumprojekta 12. panta 1.daļas 1.punkts | Ieviests pilnībā | | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms | | | |
| Cita informācija | Nav | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Nav attiecināms | Nav attiecināms | | Nav attiecināms | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms | | | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē | Likumprojekts 2021.gada 6.jūlijā publicēts VARAM un Valsts kancelejas tīmekļvietnēs. |
| 3. | Sabiedrības līdzdalības rezultāti | Iebildumi un priekšlikumi par publicēto likumprojektu norādītajā termiņā netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek radītas. Esošās institūcijas funkcijas tiek paplašinātas.  Papildu esošajām funkcijām 2021.-2027.gada plānošanas periodā VARAM nodrošinās Latvijas – Lietuvas, Latvijas – Krievijas un Latvijas – Baltkrievijas pārrobežu sadarbības programmām vadošās iestādes un revīzijas iestādes funkciju izpildi. |
| 3. | Cita informācija | Nav. |

Vides aizsardzības un reģionālās A. T. Plešs

attīstības ministrs

Anna.Djakova@varam.gov.lv

67026473